
PARLAMENTUL ROMÂNIEI
CAMERA DEPUTAŢILOR 
	Comisia pentru agricultură, silvicultură, industrie alimentară şi servicii  specifice
	
	                          Bucureşti,     09.05.2007
                         Nr.24/248


RAPORT

asupra propunerii legislative pentru modificarea Legii nr.192/2001 privind resursele acvatice vii, pescuitul şi acvacultura

În conformitate cu prevederile art.95 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice a fost sesizată spre dezbatere în fond cu propunerea legislativă pentru modificarea Legii nr.192/2001 privind resursele acvatice vii, pescuitul şi acvacultura, transmisă cu adresa nr.Pl. x 200 din 2 aprilie 2007 şi înregistrat sub nr.24/158/03.04.2007.
La întocmirea raportului, Comisia a avut în vedere avizul favorabil al Consiliului Legislativ şi punctul de vedere negativ al Guvernului. 
Propunerea legislativă are ca obiect de reglementare modificarea art.4 lit.k) din Legea nr.192/2001 privind resursele acvatice vii, pescuitul şi acvacultura, republicată, cu modificările şi completările ulterioare, precum şi modificarea art.II1 din Ordonanţa de urgenţă a Guvernului nr. 69/2004 pentru modificarea şi completarea Legii nr.192/2001 privind resursele acvatice vii, pescuitul şi acvacultura, aprobată cu modificări şi completări prin Legea nr.113/2005.
Prin proiect se propune ca gestionarea durabilă a resurselor acvatice vii să se realizeze prin Regia Naţională a Pădurilor – Romsilva – pentru apele de munte, prin Administraţia Rezervaţiei Biosferei „Delta Dunării” – pentru apele de pe teritoriul acestei rezervaţii, prin Compania Naţională de Administrare a Fondului Piscicol – pentru apele aparţinând domeniul public şi privat al statului şi prin consiliile locale pentru apele aflate în proprietatea acestora.
Propunerea legislativă pentru modificarea Legii nr.192/2001 privind resursele acvatice vii, pescuitul şi acvacultura face parte din categoria legilor organice, potrivit prevederilor art.73 din Constituţia României, republicată.

La dezbaterea proiectului a participat ca invitat, în conformitate cu prevederile art. 54 şi 55 din Regulamentul Camerei Deputaţilor, republicat, domnul  Nicolae Flaviu Lazin - secretar de stat în cadrul Ministerului Agriculturii şi Dezvoltării Rurale.

La lucrările comisiei au fost prezenţi 25 de deputaţi, din totalul de 26 de deputaţi membri ai comisiei.

Raportul Comisiei a fost adoptat în unanimitate, în şedinţa din 25 aprilie 2007.
Propunerea legislativă a fost respinsă de Senat în şedinţa din 28 martie 2007.
Propunerea legislativă, potrivit art.75 alin.(1) şi (3) din Constituţia României, republicată, şi art.92 alin.(9) pct.2 din Regulamentul Camerei Deputaţilor, republicat, este de competenţa decizională a Camerei Deputaţilor.

În urma dezbaterii, Comisia propune admiterea cu modificări  a propunerii legislative. 
I. Amendamente admise

În urma dezbaterii, Comisia propune adoptarea proiectului de lege cu următoarele amendamente: 

	Nr. crt.
	Text  
	Text propus de Comisie

(autorul amendamentului)
	Motivarea amendamentelor

	0
	1
	2
	3

	1. 
	Titlul legii
LEGE 

pentru modificarea Legii nr.192/2001 privind resursele acvatice vii, pescuitul şi acvacultura 
	Titlul legii va avea următorul cuprins:
LEGE

pentru modificarea art.4 lit.k) din Legea nr.192/2001 privind resursele acvatice vii, pescuitul şi acvacultura şi a art.II1 din Ordonanţa de urgenţă a Guvernului nr. 69/2004 pentru modificarea şi completarea Legii nr.192/2001 privind resursele acvatice vii, pescuitul şi acvacultura
Deputat PSD – Ion Dumitru

Deputat PSD – Vasile Mocanu 
	Pentru respectarea normelor de tehnică legislativă. 

	2. 
	ARTICOL UNIC. -   Legea nr.192/2001 privind resursele acvatice vii, pescuitul şi acvacultura, republicată în Monitorul Oficial al României, Partea I, nr.327 din 2 septembrie 2003, cu modificările şi completările ulterioare, se modifică după cum urmează:
	Se elimină.
Deputat PSD – Ion Dumitru

Deputat PSD – Vasile Mocanu
	Ca urmare a modificării titlului legii.

	3. 
	1. Litera k) a articolului 4 va avea următorul cuprins:

„k) gestionarea durabilă – exploatarea resurselor acvatice prin operatori economici, prin metode şi procedee adecvate de pescuit, la nivel care să nu aibă consecinţe negative pe termen lung asupra biodiversităţii ecosistemelor marine şi continentale.”


	Art.I. – La articolul 4 din Legea nr.192/2001 privind resursele acvatice vii, pescuitul şi acvacultura, republicată în Monitorul Oficial al României, Partea I, nr.627 din 2 septembrie 2003, cu modificările şi completările ulterioare, litera k) se modifică şi va avea următorul cuprins:

„k) gestionarea durabilă – exploatarea resurselor acvatice vii prin operatori economici, folosind metode şi procedee adecvate de pescuit la un nivel care să nu aibă consecinţe negative pe termen lung asupra biodiversităţii ecosistemelor marine şi continentale.”

Deputat PD – Valeriu Tabără
	Pentru respectarea normelor de tehnică legislativă.

Pentru corectitudinea redactării.



	4. 
	2. Articolul II1 va avea următorul cuprins:
„Art. II1. – Gestionarea durabilă a resurselor acvatice vii se va realiza prin:

a. Regia Naţională a Pădurilor – ROMSILVA - pentru apele de munte;

b. Administraţia Rezervaţiei Biosferei „Delta Dunării” – pentru apele de pe teritoriul rezervaţiei;

c. Compania Naţională de Gestionare a Fondului Piscicol – pentru celelalte ape aparţinând domeniului public şi privat al statului;

d. consiliile locale – pentru apele aparţinând autorităţilor locale.” 


	Art.II. – Articolul II1 din Ordonanţa de urgenţă a Guvernului nr. 69/2004 pentru modificarea şi completarea Legii nr.192/2001 privind resursele acvatice vii, pescuitul şi acvacultura, publicată în Monitorul Oficial al României, Partea I, nr.883 din 28 septembrie 2004, aprobată cu modificări şi completări prin Legea nr.113/2005, se modifică şi va avea următorul cuprins:
„Art.II1.  – Gestionarea durabilă a resurselor acvatice vii se va realiza prin:

a) Regia Naţională a Pădurilor – ROMSILVA - pentru apele de munte;

b) Administraţia Rezervaţiei Biosferei „Delta Dunării” – pentru apele de pe teritoriul rezervaţiei;
c) Compania Naţională de Administrare a Fondului Piscicol – pentru celelalte ape aparţinând domeniului public şi privat al statului;
d) consiliile locale – pentru apele aparţinând unităţilor administratriv-teritoriale.” 

Deputat PRM – Dragoş Dumitriu

Deputat PSD – Ion Mocioalcă 

Deputat PSD – Ioan Stan 
	Pentru respectarea normelor de tehnică legislativă.

Ca urmare a eliminării punctului 3.

	5. 
	3. În cuprinsul Legii nr.192/2001 privind resursele acvatice vii, pescuitul şi acvacultura, republicată, cu modificările şi completările ulterioare, sintagma „Compania Naţională de Administrare a Fondului Piscicol” se înlocuieşte cu sintagma „Compania Naţională de Gestionare a Fondului Piscicol”.
	Se elimină. 
Deputat PSD – Ioan Munteanu

Deputat Independent – Mircia Giurgiu

Deputat Independent – Nicolae Popa 
	Pentru a elimina procedurile ce rezultă din schimbarea denumirii Companiei. 


Comisia a propus aprobarea proiectului cu 25 voturi pentru, 0  voturi împotrivă şi 0 abţineri.
VICEPREŞEDINTE,



 


SECRETAR,





Dr. Valeriu TABĂRĂ






Vasile MOCANU

Întocmit: consilier dr. Anton Păştinaru

